1.

A 13. cikk a következőképpen módosul: a) az (5) bekezdés számozása (3) bekezdésre változik. b) a (3) bekezdés számozása (4) bekezdésre változik, és a következő szöveg lép a helyébe: „(4) A tagállamok a (6) és (7) bekezdés értelmében, földrajzi térségekre és nemzetiségekre vonatkozóan megállapított közös uniós éves prioritásokkal összhangban letelepített minden egyes ▐ személy után 4 000 EUR fixösszeget kapnak. A menekültek kiszolgáltatott csoportjainak alábbi kategóriáit - a földrajzi térségekre és nemzetiségekre vonatkozó éves prioritásoktól függetlenül - a (6) és (7) bekezdés értelmében vett közös uniós éves prioritásoknak kell tekinteni: — veszélyben lévő gyermekek és nők, különös tekintettel a pszichológiai, fizikai vagy szexuális erőszakra vagy kizsákmányolásra, — kíséret nélküli kiskorúak, ha érdeküket leginkább a letelepítés szolgálja, az Európai Unió Alapjogi Chartájával és a gyermek jogairól szóló ENSZ egyezménnyel összhangban, — olyan komoly orvosi szükségletekkel rendelkező személyek, amelyek speciális ellátást igényelnek, különösen olyan feltételeket, amelyek csak a letelepítést követően biztosíthatók, — erőszak és kínzás túlélői, — jogi és védelmi szükségletek miatt vészhelyzetből fakadó vagy sürgős letelepítésre szorulók. .” c) a szöveg az alábbi bekezdéssel egészül ki: „(4a) Azon tagállamok számára, amelyek először kérnek támogatást e cikk értelmében, az egyes letelepített személyek után a fixösszeg 6 000 EUR az első naptári évben és 5 000 EUR a másodikban. Az ezt követő években a fixösszeg letelepített személyenként 4 000 EUR. A kiegészítő összeget, amelyet az új résztvevő tagállamok részvételük első két évében kapnak, egy fenntartható letelepítési program kialakításába kell befektetni.” d) a (4) bekezdés számozása (5) bekezdésre változik, és a következő szöveg lép a helyébe: „(5) Amennyiben egy tagállam a (6) és (7) bekezdéssel összhangban megállapított közös uniós éves prioritásokban említett kategóriák közül többe is tartozó személyt telepít le, ezért a személyért csak egyszer kapja meg a fixösszeget.” e) a (6) bekezdés helyébe a következő szöveg lép: „(6) E határozat arra vonatkozó célkitűzésének elérése érdekében, hogy a letelepítés hatékony védelmi eszközzé váljon, a Bizottság felhatalmazáson alapuló jogi aktusok útján határozatot fogad el a közös uniós éves letelepítési prioritások megállapításáról az 52a. cikkel összhangban , és az 52b. és 52c. cikkben foglalt feltételek mellett .” f) a szöveg a következő bekezdésekkel egészül ki: „(7) A közös uniós éves letelepítési prioritások sürgős aktualizálását igénylő, váratlan vészhelyzet esetén az 52d. cikkben előírt eljárás alkalmazandó az e cikk alapján elfogadott felhatalmazáson alapuló jogi aktusokra. (8) A közös uniós letelepítési prioritásokat a (6) és (7) bekezdéssel összhangban megállapító bizottsági határozatra vonatkozó értesítést követő húsz naptári napon belül a tagállamok megküldik a Bizottságnak azon személyek becsült számát, akiket az említett határozatnak megfelelően le fognak telepíteni a következő naptári év során. A Bizottság ▐ közli az említett becsléseket az Európai Parlamenttel és a Tanáccsal. (9) A közös uniós éves prioritásoknak megfelelő letelepítési tevékenységekre vonatkozó pénzügyi ösztönző eredményeiről és hatásairól is beszámolnak a tagállamok az 50. cikk (2) bekezdése szerinti jelentésükben , a Bizottság pedig az 50. cikk (3) bekezdése szerinti jelentésében ”.